Uredba Sveta (ES) št. 1593/2000

z dne 17. julija 2000

o spremembi Uredbe (EGS) št. 3508/92 o vzpostavitvi integriranega administrativnega in nadzornega sistema za nekatere programe pomoči Skupnosti

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37,

ob upoštevanju predloga Komisije [1],

ob upoštevanju mnenja Evropskega parlamenta,

ob upoštevanju naslednjega:

(1) Sklepi o reformi skupne kmetijske politike zahtevajo prilagoditve integriranega administrativnega in kontrolnega sistema.

(2) Uporaba integriranega administrativnega in kontrolnega sistema je na tistih področjih, na katera se nanaša, pripomogla k očitnemu napredku pri zmanjšanju tveganj, ki jih ima Oddelek za jamstva EKUJS zaradi kmetijskih izdatkov. Treba je predvideti, da države članice za uporabo drugih programov pomoči Skupnosti oblikujejo lastne sisteme, ki so združljivi z bistvenimi elementi integriranega administrativnega in kontrolnega sistema.

(3) Glede na težave pri administrativnem preverjanju prijavljenih površin, še zlasti stroškov in zakasnitev zaradi odpravljanja neskladnosti v prijavah, in glede na izkušnje nekaterih držav članic, ki so oblikovale poseben identifikacijski sistem za enote rabe ali poljine, ter glede na napredek na področju digitalnih ortoposnetkov in geografskih informacijskih sistemov je treba predvideti vzpostavitev metod računalniških geografskih informacijskih sistemov za identifikacijo enot rabe ali poljin.

(4) Ukrepe, potrebne za izvajanje Uredbe (EGS) št. 3508/92, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil [2].

(5) Zdaj, ko je uvajalno obdobje integriranega administrativnega in kontrolnega sistema večinoma končano, je treba Komisijo še naprej obveščati o uporabi in učinkovitosti tega sistema v državah članicah –

SPREJEL NASLEDNJO UREDBO:

Člen 1

Uredba (EGS) št. 3508/92 [3] se spremeni:

1. v členu 1:

(a) odstavek 1 se nadomesti z naslednjim:

"1. Vsaka država članica vzpostavi integrirani administrativni in kontrolni sistem, v nadaljnjem besedilu imenovan "integrirani sistem";, ki se uporablja:

(a) v sektorju rastlinske pridelave:

(i) za sistem podpor za proizvajalce nekaterih poljščin v skladu z Uredbo (ES) št. 1251/1999 [4];

(ii) za program pomoči za proizvajalce riža v skladu s členom 6 Uredbe (ES) št. 3072/92 [5];

(iii) za posebni ukrep v zvezi z nekaterimi zrnatimi stročnicami, ki je bil uveden z Uredbo (ES) št. 1577/96 [6];

(b) v sektorju za živinorejo:

(i) za premije in režime plačil v korist proizvajalcev govejega in telečjega mesa v skladu s poglavjem 1 naslova 1 Uredbe (ES) št. 1254/1999 [7];

(ii) za režime premij za proizvajalce ovčjega in kozjega mesa v skladu z Uredbo (ES) št. 2467/98 [8];

(iii) za neposredna plačila po členu 19 Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne izdelke [9];

v nadaljevanju imenovani "programi Skupnosti";.";

(b) odstavek 3 se črta;

(c) odstavek 4 postane odstavek 3;

2. v členu 2 se črki (b) in (c) nadomestita z naslednjim:

"(b) identifikacijski sistem za enote rabe ali poljine,

(c) sistem za označevanje in registracijo živali,";

3. člen 4 se nadomesti z naslednjim:

"Člen 4

Identifikacijski sistem za enote rabe ali poljine se vzpostavi na osnovi kart ali katastrskih načrtov ali drugih kartografskih virov. Pri tem se bodo uporabljale metode računalniških geografskih informacijskih sistemov, vključujoč po možnosti letalske ali satelitske ortoposnetke s homogenim standardom, ki zagotavlja natančnost, ustrezno kartografskemu merilu najmanj 1:10000.";

4. v členu 6:

(a) se odstavek 2 nadomesti z naslednjim:

"2. Zahtevek za pomoč "na površino"; se vloži do datuma, ki ga določi država članica, in ne sme biti poznejši od datuma, ki velja za vlaganje zahtevkov v skladu z Uredbo (ES) št. 1251/1999.

Na vsak način pa je pri določanju roka treba med drugim upoštevati tudi obdobje, ki je potrebno, da so na voljo vsi relevantni podatki za pravilno administrativno in finančno upravljanje pomoči ter za izvajanje preverjanj, predvidenih v členu 8.

Če je rok za vlaganje zahtevkov praznik, sobota ali nedelja, se, ne glede na člen 5(1) Uredbe Sveta (EGS, Euratom) št. 1182/71 z dne 3. junija 1971 o določanju pravil v zvezi z obdobji, datumi in roki [*] UL L 124, 8.6.1971, str. 1. šteje, da je najpoznejši rok za vlaganje zahtevkov naslednji delovni dan.";

(b) odstavek 3 se nadomesti z naslednjim:

"3. Država članica se lahko odloči, da je treba na zahtevku za pomoč "na površino"; navesti samo spremembe glede na zahtevek za pomoč "na površino";, predložen v predhodnem letu. Države članice poenostavijo prijavni postopek tako, da razdelijo predtiskane obrazce, ki temeljijo na podatkih o površinah, določenih v predhodnem letu, in preskrbijo grafični material v smislu člena 4 z navedenimi lokacijami teh površin.";

(c) odstavek 4 se nadomesti z naslednjim:

"4. Na zahtevku za pomoč "na površino"; se lahko napravijo nekatere spremembe, pod pogojem, da jih pristojni organ prejme najpozneje do roka, ki je določen za setev ali je določen v skladu z Uredbo (ES) št. 1251/1999.";

(d) odstavek 6 se nadomesti z naslednjim:

"6. Za vsako od prijavljenih enot rabe ali poljin morajo nosilci kmetijskega gospodarstva navesti površino in lokacijo; ti podatki morajo omogočiti identifikacijo enote rabe ali poljine v okviru identifikacijskega sistema za enote rabe ali poljine.";

5. vstavi se naslednji člen:

"Člen 9a

1. Za namen uporabe programov pomoči Skupnosti, ki so naštete v Prilogi in niso navedene v členu 1, države članice zagotavljajo, da so uporabljani administrativni in kontrolni sistemi združljivi z integriranim sistemom v naslednjih ozirih:

(a) z računalniško zbirko podatkov;

(b) z identifikacijskim sistemom za enote rabe ali poljine in živali;

(c) z administrativnim preverjanjem.

Da bi bili administrativni in kontrolni sistemi, ki se uporabljajo za programe pomoči Skupnosti, "združljivi"; v smislu prvega pododstavka, morajo biti vzpostavljeni tako, da omogočajo skupno delovanje sistemov ali izmenjavo podatkov med sistemi brez kakršnih koli težav ali konfliktov.

V skladu s postopkom iz člena 12a(2) sprejme Komisija spremembe Priloge, če je to potrebno glede na merila iz prvega in drugega pododstavka.

2. Brez poseganja v določbe odstavka 1 lahko države članice za namene uporabe programov pomoči Skupnosti, ki niso navedene v členu 1, vključijo v svoj administrativni in kontrolni postopek en element ali več integriranega sistema.

3. Ta uredba ne vpliva na posebne predpise, določene v programih iz odstavka 1 in 2, še zlasti predpise v zvezi s pogoji, pod katerimi se lahko pomoč odobri.

4. Države članice lahko razširijo možnost, predvideno v odstavku 2, na nacionalne programe.

Podatki iz integriranega sistema se lahko uporabljajo za statistične namene.

5. Države članice obvestijo Komisijo, ali bodo uporabile možnosti iz odstavkov 2 in 4.

Komisija zagotovi, da uporaba teh možnosti ni v nasprotju s sektorskimi uredbami ali to uredbo.";

6. člen 10 se črta;

7. v členu 11:

(a) se odstavek 1 nadomesti z naslednjim:

"1. Komisija bo redno obveščena o uporabi integriranega sistema.

V tej zvezi poskrbi za izmenjavo mnenj med državami članicami.";

(b) prva alinea odstavka 2 se nadomesti z naslednjim:

"— katerikoli pregled ali nadzor v zvezi z vsemi ukrepi, sprejetimi za vzpostavitev in izvajanje integriranega sistema";

8. v členu 12:

(a) se prvi stavek nadomesti z naslednjim:

"Komisija sprejme podrobna pravila za uporabo te uredbe v skladu s postopkom, določenim v členu 12a(2).";

(b) se točka (a) nadomesti z naslednjim:

"(a) osnovne elemente identifikacijskega sistema za enote rabe ali poljine";

9. vstavi se naslednji člen:

"Člen 12a

1. Komisijo podpira Odbor sklada, ustanovljen v skladu s členom 11 Uredbe (ES) št. 1258/1999 [*] UL L 160, 26.6.1999, str. 103. (v nadaljnjem besedilu "odbor").

2. Pri sklicevanju na ta odstavek se uporabljata člena 4 in 7 Sklepa 1999/468/ES [**] UL L 184, 17.7.1999, str. 23..

Obdobje iz člena 4(3) Sklepa 1999/468/ES se določi na en mesec.

3. Odbor se lahko ukvarja s katero koli zadevo, ki jo je predložil predsednik na lastno pobudo ali na prošnjo države članice."

10. v členu 13(1) se dodajo naslednje točke:

"(c) najpozneje od 1. januarja 2005 glede geografskega dela identifikacijskega sistema za enote rabe ali poljine v skladu s členom 4;

(d) najpozneje od 1. januarja 2003 glede združljivosti administrativnega in kontrolnega sistema z integriranim sistemom v skladu s členom 9a.".

11. doda se Priloga, priložena tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Če je potrebno, Komisija sprejme predpise v skladu s postopkom iz člena 12a(2) Uredbe (EGS) št. 3508/92, da olajša prehod od določil navedene uredbe k določilom te uredbe.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. julija 2000

Za Svet

Predsednik

J. Glavany

[1] UL C 89, 29.3.2000, str. 8.

[2] UL L 184, 17.7.1999, str. 23.

[3] UL L 355, 5.12.1992, str. 1. Uredba, kakor je bila nazadnje spremenjena z Uredbo (ES) št. 1036/1999 (UL L 327, 21.5.1999, str. 4).

[4] UL L 160, 26.6.1999, str. 1. Uredba, kakor je bila spremenjena z Uredbo (ES) št. 2704/1999 (UL L 327, 21.12.1999, str. 12).

[5] UL L 329, 30.12.1995, str. 18. Uredba, kakor je bila spremenjena z Uredbo (ES) št. 2072/98 (UL L 265, 30.9.1998, str. 4).

[6] UL L 206, 16.8.1996, str. 4. Uredba, kakor je bila spremenjena z Uredbo Komisije (ES) št. 1826/97 (UL L 260, 23.9.1997, str. 11).

[7] UL L 160, 26.6.1999, str. 21.

[8] UL L 312, 20.11.1998, str. 1.

[9] UL L 160, 26.6.1999, str. 48.

--------------------------------------------------

PRILOGA

PRILOGA

Sektor | Pravna osnova | Opombe |

Lan | Člen 4 Uredba (EGS) št. 1308/70 | Pomoč "na površino" |

Konoplja | Člen 4 Uredba (EGS) št. 1308/70 | Pomoč "na površino" |

Sušeno grozdje | Člen 7(1) Uredba (ES) št. 2201/96 | Pomoč "na površino" |

Tobak | Člen 3 Uredba (EGS) št. 2075/92 | Proizvodna pomoč |

Hmelj | Člen 12 Uredba (EGS) št. 1696/71 | Pomoč "na površino" |

Uredba (ES) št. 1098/98 | Plačila za začasno premeno in trajno krčitev nasadov |

Kmetijsko okolje | Poglavje VI naslova II (členi 22–24) in člen 55(3) Uredba (ES) št. 1257/1999 | Pomoč "na površino" |

Gozdarstvo | Člen 31 in člen 55(3) Uredba (ES) št. 1257/1999 | Pomoč "na površino" |

Območja z omejenimi možnostmi in območja z okoljskimi omejitvami | Poglavje V naslova II (členi 13–21) in člen 55(3) Uredba (ES) št. 1257/1999 | Pomoč "na površino" |

Oljčno olje | Člen 5(1) Uredba št. 136/66/EGS | Proizvodna pomoč |

Bombaž | Člen 8 Uredba (ES) št. 1554/95 | Proizvodna pomoč |

Posušena krma | Člena 10 in 11 Uredba (ES) št. 603/95 | Proizvodna pomoč |

Citrusi za predelavo | Člen 1 Uredba (ES) št. 2202/96 | Proizvodna pomoč |

Paradižnik za predelavo | Člen 2 Uredba (ES) št. 2201/96 | Proizvodna pomoč |

Vino | Členi 11–15 Uredba (ES) št. 1493/1999 | Pomoč za prestrukturiranje |

--------------------------------------------------